31999R0083
L 008/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 83/1999 НА КОМИСИЯТА
от 13 януари 1999 година
за изменение на приложението към Регламент (ЕО) № 1107/96 относно регистрацията на географски указания и наименования за произход по процедурата, определена в член 17 от Регламент (ЕИО) № 2081/92 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителни продукти (1), последно изменен с Регламент (EО) № 1068/97 на Комисията (2) и по-специално член 9 от него,
като има предвид, че в съответствие с член 9 от Регламент (ЕИО) № 2081/92 френското правителство помоли означението „Ossau-Iraty Brebis-Pyrénées“, регистрирано като защитено наименование за произход с Регламент (EО) № 1107/96 на Комисията (3), последно изменен с Регламент (EО) № 1549/98 (4), да бъде променено на „Ossau-Iraty“;
като има предвид, че проверката на молбата за изменение показа, че става въпрос за незначителна поправка; като има предвид, че въпреки че това е поправка на регистрирано означение, което по принцип следва да се счита за значителна поправка, тя не засяга правата на притежателя на въпросното означение; като има предвид, освен това, че поправката не засяга правата на други производители;
като има предвид, че в съответствие с процедурата, предвидена в член 9 от Регламент (EИО) № 2081/92, Комисията реши в своето Решение от 20 март 1998 г. да не прилага процедурата, предвидена в член 6, тъй като е случай на незначителна поправка;
като има предвид, че заключението беше също така, че това е поправка в съответствие с Регламент (ЕИО) № 2081/92; като има предвид, че следователно промяната на означението „Ossau-Iraty Brebis-Pyrénées“ на „Ossau-Iraty“ трябва да бъде регистрирана и приложението към Регламент (ЕО) № 1107/96 да бъде съответно изменено;
като има предвид, че в съответствие с член 6, параграф 4 от Регламент (ЕИО) № 2081/92 промяната на означението от „Ossau-Iraty Brebis-Pyrénées“ на „Ossau-Iraty“ трябва да бъде публикувана в Официален вестник на Европейските общности,
ПРИЕ НАСТОЯЩИЯ РЕГЛАМЕНТ:
Член 1
В приложението към Регламент (EО) № 1107/96 защитеното наименование за произход „Ossau-Iraty Brebis-Pyrénées“ се заменя с „Ossau-Iraty“.
Член 2
Настоящият регламент влиза в сила от деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 януари 1999 година.